
BIROUL PERMANENT AL 
                                  CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.104/2020 pentru modificarea art.36 alin.(6) din Legea nr.46/2008 - Codul silvic, trimis Comisiei pentru mediu şi echilibru ecologic, Comisiei juridice, de disciplină și imunități și Comisiei pentru agricultură, silvicultură, industrie alimentară și servicii specifice pentru examinare pe fond, cu adresa nr.PL-x.443 din data de 27 iulie 2020.
PREŞEDINTE,                    PREŞEDINTE,                                       PREŞEDINTE,
Virgil POPESCU      Laura-Cătălina VICOL-CIORBĂ          Adrian-Ionuţ CHESNOIU

RAPORT COMUN 
asupra proiectului de Lege privind aprobarea Ordonanţei de urgenţă a Guvernului nr.104/2020 pentru modificarea art.36 alin.(6) din Legea nr.46/2008 - Codul silvic

În conformitate cu prevederile art. 94 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic, Comisia juridică, de disciplină si imunitati și Comisia pentru agricultură, silvicultură, industrie alimentară și servicii specifice au fost sesizate, prin adresa nr. PLx.443 din 27 iulie 2020, spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.104/2020 pentru modificarea art.36 alin.(6) din Legea nr.46/2008 - Codul silvic. 
Proiectul de Lege supus dezbaterii are ca obiect de reglementare clarificarea procedurii de scoatere din fondul forestier naţional a terenurilor forestiere achiziţionate de operatorii economici cu capital integral sau majoritar de stat, în condiţiile art.6 lit.a) din Legea minelor nr.85/2003.

Senatul, în calitate de primă Cameră sesizată, a adoptat proiectul de Lege, în şedinţa din data de 21 iulie 2020.  
La întocmirea prezentului raport comun, Comisiile au avut în vedere avizul favorabil al Consiliului Legislativ (nr.628/29.06.2020) și avizul favorabil al Comisiei pentru industrii și servicii (nr.4c-3/371/2020).
Potrivit prevederilor art. 62 şi ale art. 64 din Regulamentul Camerei Deputaților, republicat cu modificările şi completările ulterioare, comisiile sesizate în fond au examinat proiectul de Lege, sus menționat, în ședințe separate.
Comisia pentru agricultură, silvicultură, indistrie alimentară și servicii specifice a examinat proiectul de Lege în data de 03 martie 2021. La lucrările Comisiei, membrii acesteia au fost prezenți conform listei de prezență. La dezbaterile Comisiei pentru agricultură a participat ca invitat, în conformitate cu prevederile art.55 din Regulamentul Camerei Deputaților, republicat, cu modificările și completările ulterioare, domnul Iulian Octavian Stana, secretar de stat în cadrul Ministerului Mediului, Apelor și Pădurilor.
Comisia juridică, de disciplină si imunitati a examinat proiectul de Lege în data de 03 februarie 2021. La lucrările Comisiei, membrii acesteia au fost prezenți conform listei de prezență. La dezbateri a participat ca invitat, in conformitate cu prevederile art.55 din Regulamentul Camerei Deputaților, republicat, cu modificările și completările ulterioare, domnul Panaite Vasile, secretar de stat în cadrul Ministerului Mediului, Apelor și Pădurilor.
Membrii Comisiei pentru mediu și echilibru ecologic au examinat proiectul de lege în sedinta din data de 19 septembrie 2023. La lucrările comisiei au participat deputaţi conform listei de prezenţă. La dezbaterile Comisiei a participat în calitate de  invitat, în conformitate cu prevederile art.55 din Regulamentul Camerei Deputaților, republicat, cu modificările și completările ulterioare, domnul Bogdan Balanișcu, secretar de stat în cadrul Ministerului Mediului, Apelor și Pădurilor.

În urma examinării proiectului de Lege şi a opiniilor exprimate, membrii celor trei  comisii au hotărât, cu majoritate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţă a Guvernului nr.104/2020 pentru modificarea art.36 alin.(6) din Legea nr.46/2008 - Codul silvic, în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin. (9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
PREŞEDINTE,                   PREŞEDINTE,                                          PREŞEDINTE,
Virgil POPESCU     Laura-Cătălina VICOL-CIORBĂ           Adrian-Ionuţ CHESNOIU
  SECRETAR,                                SECRETAR,                                SECRETAR,                                

 Ervin MOLNAR                László-Zsolt LADÁNYI                  Constantin  BÎRCĂ
          Consilier parlamentar                    Consilier parlamentar,                               Consilier parlamentar, 
            Andreea Negulescu                         Bucur Dragoș                                           Mirela Dumitrescu                                   

